সাতপাকে বাঁধা পড়লেন অন্তরা, কার গলায় মালা দিলেন গায়িকা

কলকাতা: মঙ্গলবার সাত পাকে বাঁধা পড়লেন গায়িকা অন্তরা মিত্র (Antara Mitra)। আলো–ঝলমলে প্রচারের বাইরে, নিঃশব্দ আয়োজনেই বিয়ে সারলেন বাংলার জনপ্রিয় গায়িকা। যদিও তার আগেই আইবুড়োভাত, গায়ে হলুদের নানা মুহূর্ত ঘুরে বেড়িয়েছে সোশ্যাল মিডিয়া জুড়ে। বাইপাস-সংলগ্ন এক বিলাসবহুল হোটেলে বসেছিল বিয়ের আসর। সেখানেই পরিবার, ঘনিষ্ঠ বন্ধুবান্ধবদের সাক্ষী রেখে সাতপাক ঘুরলেন অন্তরা।

মঙ্গলবার রাতে জীবনের নতুন ইনিংস শুরু ‘কিশোরী’ গায়িকা। পাকে বাঁধা পড়লেন গায়িকা অন্তরা মিত্র (Antara Mitra Wedding)। একেবারে চুপিসাড়েই সবটা আয়োজন করেছিলেন বাংলার এই খ্যাতনামা গায়িকা। বিয়ের দিন প্রথাগত বাঙালি সাজেই দেখা গেল অন্তরাকে।

ছাঁদনাতলায় নবপরিণীতা সাজে ধরা দিলেন শিল্পী। গায়ে লাল রঙের বেনারসি, পরেছিলেন সাবেকি কায়দায়। গা ভরা সোনার গয়না। মাথায় শোলার মুকুট। হাতে রুপোর গাছ কৌটো। একটি ফোটোতে দেখা গেল অন্তরার সিঁথি সিঁদুরে রাঙিয়ে দিচ্ছেন বর শৌর্য। মাথায় লাল রঙের লজ্জাবস্ত্র ধরে আছেন পরিবারের সদস্যরা। বিয়ে শেষ করেই হানিমুনে যাবেন তাঁরা।

আরও পড়ুন: বিয়ের পিড়িতে অন্তরা মিত্র, পাত্র কে?

তারপর ডিসেম্বর মাসে বেশ বড় করে আয়োজন করা হবে রিসেপশন পার্টির। অন্তরার বর শৌর্যের সঙ্গে গানের জগতের সঙ্গে কোনও যোগ নেই তাঁর। আইটি জগতের মানুষ তিনি। কাজের সূত্রে থাকেন বেঙ্গালুরুতে। বেশ কয়েকমাস চুটিয়ে প্রেম করার পর, দুজনে ২০২৫ সালের নভেম্বর মাসে গেলেন ছাদনাতলাতে।

অন্য খবর দেখুন